Compania mai trebuie sa obtina doar o autorizatie de constructie pentru a redeschide mina din Certej, arata TVR Lucrarile se vor face pe baza de cianura, iar cantitatea medie extrasa anual ar urma sa fie de peste 4 tone de aur si 20,5 tone de argint.Insa activistii pentru protectia mediului sustin ca proiectul presupune folosirea a peste 1.600 de tone de cianura de sodiu pe an, suprafata va fi de 450 de hectare si s-ar suprapune peste un sit protejat, respectiv Natura 2000.Acordul de mediu pentru exploatarea aurului, obtinut in 2012 de la Agentia regionala Timisoara, a fost contestat in instanta, de Ministerul Mediului.Insa compania a reusit sa demonstreze ca s-a conformat standardelor de mediu.Prin urmare, ministerul a renuntat la procesul intentat Agentiei regionale din Timisoara care daduse inca de anul trecut avizul pentru Certej.Eldorado a cumparat European Goldfields cu 2,4 miliarde de dolari, preluand astfel si 80% din actiunile Deva Gold, care dezvolta zacamantul aurifer de la Certej. Tranzactia a fost incheiata in februarie, iar restul actiunilor Deva Gold sunt detinute de statul roman, prin Minvest Deva.Eldorado Gold este o companie de explorare, dezvoltare si productie a aurului, cu activitati in Turcia, China, Grecia, Brazilia si, mai nou, in Romania.Tot o firma canadiana, Gabriel Resources, se ocupa si de proiectul minier de la Rosia Montana